Ford Scorpio

Ford Scorpio er en eksklusiv bil som ble produsert av Ford Motor Company mellom 1985 og 1998, på Fords fabrikk i Köln, Tyskland. 
I 1986 ble Ford Scorpio kåret til Årets Bil, hvor andre nominerte biler som ble slått av Scorpio var Lancia Y10, Mercedes 200-300E, Honda Accord og SAAB 9000.

Mk I (1985 – 1992)

Scorpio ble introdusert 1985, som skulle erstatte Granada. Bilen var relativt forut sin tid med nye og avrundede former i forhold til sin forgjenger Granada og med ABS som standard, skulle det være Fords nye flaggskip. To år senere kom også 4x4 på banen.
Ingeniørmessig var Scorpio basert på Ford Sierra. Men med ABS som standardutstyr i 1985 var Ford forut for sin tid med luksusbilen Ford Scorpio. Fra 1985 til 1990 ble den kun produsert som kombicoupé, i 1990 kom endelig en sedanversjon, og i 1992 kom stasjonsvognen på banen. MK1 ble erstattet av MKll oktober 1994.

Motoralternativer
I årenes løp ble flere motorer introdusert og noen erstattet, men den var å få i en rekke forskjellige motoralternativer fra en relativt underdimensjonert forgassermotor på 1,8 liter til 2,0 liter (både med forgasser og innsprøytning) til de mer sofistikerte V6 motorene på 2,4, 2,8 og 2,9 liter. Fra 1991 var Cosworth også å få.

Utstyrsnivåer
I storbilklassen var Scorpio alene om to viktige utstyrsløsninger som de fleste biler burde ha, men de færreste kan tilby selv idag: Standardutstyret på Ghia; "elektrisk oppvarmet frontrute" og "(elektrisk) justerbare bakseter". Filosofien var at selvfølgelig også baksetepassasjerene skal kunne regulere sitteposisjon. Scorpio kom i hovedsakelig tre forskjellige utstyrsnivåer; CL, GL og Ghia. CL var den rimeligste innstegsmodellen med hovedsakelig ABS bremser, oppvarmede seter og senere servostyring som standard, GL var en mye bedre utstyrt modell.
Toppmodellen Ghia hadde uvanlig mye og spesielt utstyr som standard. Standardutstyr på Ghia var blant annet: Verdensnyheten oppvarmet frontrute "Quick Clear", med nesten usynlige varmetråder. Ghia hadde også elektrisk justerbare bakseter som standard (!), -noe som bare var tilgjengelig på biler i millionklassen, og da som ekstrautstyr. Standard på Ghia var også elektrisk justerbare forseter, elektrisk justerbare og oppvarmede speil, vinduer, takluke og kjørekomputer. Ekstrautstyret var skinninteriør, cruisecontrol og lydanlegg med kontroller for baksetepassasjerene i baksetekonsoll. 
Spesialmodellen som hadde betegnelsen 4x4 (og ikke Ghia 4x4), hadde justerbar sidestøtte på forsetene samt justerbar fremre del av sitteputen (utstyrsnivået på denne var ellers GL). Konkurrerende biler kunne de første årene ikke tilby 4x4.

MK I "Facelift" (1992 - 1994)

I mars 1992 ble en facelift av Scorpio introdusert. Utvendig var det noen mindre endringer som litt annerledes lykter, nytt panser, nye baklykter og andre mindre detaljer. Innvendig hadde den fått helt nytt dashbord og flere mindre nye detaljer. Utover små mindre forandringer utvendig og innvendig, ble mye av det elektriske forandret. Sent i 1993 ble også kollisjonsputer standard og i 1994 var kollisjonsputer standard på alle modellene. Samtidig som faceliften, kom også stasjonsvogna på banen.

MK ll (1994 - 1998) 
Ford Scorpio MK ll ble produsert fra oktober 1994 til juni 1998. 
Årlige produksjonstall er som følger :

Årstall – Antall
1994 – 5,800  (ca)
1995 – 44,521
1996 – 21,746
1997 – 20,441
1998 – 6,079
Totalt – 98,587

Utseende

MKll Scorpio ble heller dårlig mottatt da den ble introdusert i 1994, med sitt store smil av en grill, runde svulstige former og fremtidsrettede design ble bilen for spesiell, og den fikk fort kallenavnet frosken, padda eller dypvannsfisken grunnet den smilende grillen og den da noe merkelige utformingen.

1998
I Scorpio's siste produksjonsår fikk den en ansiktsløftning som innebar følgende endringer; en dypere mer skulpturert front støtfanger med luftinntak for bremsekjøling, mindre krom i grillen, sotete og mindre buede front lyktglass, noe mindre krom bak.
Det siste produksjonsåret var det også bare mulig og velge mellom DOCH 2.3, 2.5TDi og 2.9 24v cosworth motor.

Eksterne lenker  	 
 NFSF Norwegian Ford Scorpio Forum
 Ford Scorpio En side drevet av Scorpio eiere fra England, inneholder all tenkelig informasjon om Ford Scorpio 1994-1998 på engelsk.
 Ford Norge

Scorpio
Bilmodeller introdusert i 1985